# data[].attributes.body
Du er kontaktperson hos Erna og har kendt hende i flere år. Du har også en god kontakt til hendes børn, og de er meget hjælpsomme over for deres mor, og gør altid de ting du beder dem om. Erna er en frisk dame på 82 år, som kun får hjælp til rengøring hver 14. dag. Hun har de sidste par måneder haft tilbagevendende urinvejsinfektion, som hun bliver meget dårlig af. Du synes det er synd for hende og vil selvfølgelig gerne hjælpe hende med at undgå disse infektioner. Erna spørger dig en dag om du kender noget medicin, der kan forebygge urinvejsinfektion.

Hvad svarer du?

Der er muligheder som jeg har set andre borgere bruge, men de er bedste at du skal snakke med din egen læge om medicin imod uvi eller dine familie om naturmedicin.

Hvilke præparater kender du af eksempler på naturmedicin?

Tranebær saft og kapsler og C vitaminer

Må du bestille det for hende?

NEJ

Må du give det til borgeren?

Kun hvis det er på medicinlisten i FMK

Skal det doseres i hendes æske?

Ja – kun hvis det er læge ordineret og i medicin håndtering dokumentation

Må du dosere det? Hvis ja hvilke præparater må du dosere?

Nej, det må vi ikke

Må du anbefale det til Erna?

Nej

Skal det stå på borgerens FMK?

Ja

# data[].attributes.body
Henrik er en ung mand på 27 år, der har mange smerter pga. gigt, men blot han får sin morgenmedicin, hvor der bl.a. er en del smertestillende i, kan han klare det meste af sin morgenpleje selv, hvilket han nyder at kunne og insisterer på at gøre.

Du kommer hos Henrik kl.7 om morgenen, for at give Henrik sin morgenmad og morgenmedicin. Mens Henrik spiser sin morgenmad kører du hen til Ida for at sætte en tøjvask over. Da du kommer tilbage til Henrik kan du se, at han har kastet op, og der er medicinrester i opkastet. Han vil gerne have, at du giver ham næstedags- medicinæske så han kan få sin medicin. Du ved at hvis han ikke får sin smertestillende medicin er hele hans dag ødelagt pga. smerter og netop i dag kommer hans søn på 3 år på besøg og Henrik har planlagt, at de skal en tur i ZOO, men hvis Henrik har smerter må turen aflyses, hvilket vil gøre både Henrik og sønnen meget kede af det.

Hvad gør du?

Kontakter SSA

Har det nogen betydning om ugedagen på medicinæsken svarer til dagen i dag?

Ja, ellers kan man ikke finde ud om medicinen er givet korrekt.

Man kan heller ikke gå tilbage og se om medicin fra fx dagen før er blevet givet, hvis man ikke overholder de rigtige dage og tidspunkter efter medicinetuiet.

Hvilke forholdsregler skal du være opmærksom på, når du udleverer medicin fra medicin-æsker?

Rigtige navn og CPR nummer

At det stemmer overens med FMK

Hvad gør du hvis der pludselig er nogen piller, der ser anderledes ud end de plejer?

Kontakter SSA eller sygeplejerske.

Kan du blive straffet hvis du udleverer forkert medicin?

Ja du kan få både bøde og fængselsstraf.

# data[].attributes.headline
3. SSH´s kompetence vedr. medicin-håndtering 

# data[].attributes.subject
3. SSH´s kompetence vedr. medicin-håndtering 

# data[].attributes.body
Du kører som afløser i en aftenvagt, hvor der er rigtig travlt. Du kender ikke borgerne og heller ikke den ansvarshavende sygeplejerske. Sygeplejersken ringer og beder dig køre ud til Anton, der er alvorligt syg pga. kræft. Han har mange smerter og skal have sin pn-medicin så hurtigt som muligt. Hun er desværre selv optaget af en anden alvorlig syg borger, der bor i den anden ende af kommunen, så der går lang tid før hun kan være der. Hun beskriver præcist for dig hvad pillerne hedder, hvor mange han skal have, og hvor de står. Hun beder dig skynde dig, da han har mange smerter og kan næsten ikke holde det ud mere. Du kører derud og finder medicinen, men den er ikke doseret, men du er helt sikker på at det er den rigtige medicin, hvilket Anton og hustruen bekræfter. Det er tydeligt at Anton er meget smertepåvirket og har brug for sin medicin nu.

Hvad gør du?

Man må som SSH ikke dosere medicin i nogen form, da det ikke er ens kompetenceområde

Det er vigtigt at hvis man er usikker, at man siger fra. I sidste ende kan man komme til at begå en stor fejltagelse, hvis der er fejl i medicingivingen.

Hvad er din kompetence i forhold til medicin-håndtering?

Man må som SSH, i dette eksempel ikke dosere medicin i nogen forstand. Det er uden for SSH’erens kompetenceområde.

Vi må kun give allerede doseret medicin.

# data[].attributes.body
Du skal ud til Gitte som du ikke har været hos før. Din gruppeleder fortæller dig nøje hvilke opgaver du har hos Gitte. Gitte er en dame på 42 år, der har sklerose og har svært ved at sluge sine piller. Da du kommer ud til Gitte og skal hjælpe hende med medicinen beder hun dig dele pillerne i 2 halve, men der er ikke delekærv i alle pillerne. Gitte fortæller dig, at de andre SSH´er plejer at gøre det, og så fungerer det fint. Det er tydeligt at høre hun er irriteret på dig over, at du tøver med at gøre som hun beder dig om .... hvorfor skal du nu også gøre det hele så besværligt??

Hvad gør du?

Ringer til SSA og spørger om det er ok, og husker at dokumentere dette, så kollegaer er opmærksomme på det.

Forklare at medicin må ikke deles fordi, det opløses i hendes mave og derfor virker ikke.

Hvordan kan du finde ud af om medicinen må deles eller opløses?

Hvis der er delekærv eller rille i må den deles. Ellers ikke. Kun brusetabletter må opløses.

Skal det stå nogen steder om medicinen skal deles? Hvis ja, hvor skal det stå?

Hvis du skal knuse en tablet, skal det stå i medicinskemaet

Hvis du må dele medicinen - hvordan vil du rent praktisk gøre dette?

Knække den med neglen (med handske) eller kniv. Optimalt er det en pilledeler.

Kan du nægte at gøre som borgeren beder dig om? Det er jo hendes liv og dermed hendes eget ansvar?

Hvis det som der bliver spurgt om ikke er i overensstemmelse med de regler man skal følge som SSH’er, har man ret til at sige fra.

Hvis man siger fra, vil det dog stærkt anbefales at man gør det i samråd med en SSA’er eller en sygeplejerske. For at være sikker på ens beslutning.

Vil du konfrontere dine kolleger med deres måde at give Gitte sin medicin på?

Ja selvfølgelig vil jeg påtale overfor mine kollegaer at der er fejl i medicinhåndteringen og spørge om der er noget de er i tvivl om.

# data[].attributes.body
Du kommer og gør rent hos Ida. Ida er en ældre dame på 82 år som er svagtseende. Normalt klarer Ida de fleste ting selv og kan godt mestre sin hverdag, men hun er dog blevet mere svagtseende den sidste tid. Ida får ikke anden hjælp end rengøring og tager ikke medicin til hverdag. En eftermiddag du kommer, fortæller Ida, at hun har hovedpine og er utilpas. Hun beder dig om at finde hendes hovedpinepiller oppe i hendes køkkenskab til hende og give hende to af dem. Da du tøver, siger Ida, at hun jo ikke har en chance for selv at finde dem og det jo bare er Panodil, som hun selv har købt i brugsen og pillerne plejer at hjælpe når hun har det sådan. Du ønsker ikke, at Ida skal få følelsen af at du ikke vil hjælpe hende.

Hvad gør du?

Kontakter SSA

Må du give en borger håndkøbsmedicin?

Kun i samråd med en SSA eller sygeplejerske.

Er det omsorgssvigt ikke at give Ida pillerne?

Nej, hvis det ikke er piller der blevet godkendt af rette fagperson, så er det ikke omsorgssvigt, ikke at give Ida pillerne.

Det er ikke en beslutning man tager alene, men sammen med SSA eller sygeplejerske.

Det er også den enkelte kommune, som sætter retningslinjerne.

Kan alle mennesker tåle hovedpinepiller?

Nej, ikke alle mennesker kan tåle hovedpinepiller, da der er forskellige typer medicin med forskellige risikoprofiler feks ifht astma eller mavesår.

Hvor ofte må man tage Panodil? Skal du som SSH vide noget om det?

Voksne (inkl. ældre) og børn på 12 år og derover (min. 40 kg):
2 tabletter på 500 mg (i alt 1000 mg) 3-4 gange i døgnet. Dog aldrig mere end 8 tabletter (4000 mg) i døgnet. I enkelte tilfælde kan 1 tablet på 500 mg 3-4 gange i døgnet være tilstrækkeligt.

Doseringsinterval
Der bør minimum gå 4 timer mellem hver dosering.

Som social- og sundhedshjælper har du ikke pligt til at vide, hvilken slags medicin du giver borgeren. Alligevel er det en god ide, at du sætter dig ind i borgerens medicin, især hos de borgere, du kommer fast hos. Når du har viden om, hvordan borgerens medicin virker, og hvilke bivirkninger den har, kan du bedre observere borgeren.

# data[].attributes.body
Ib har diabetes type 1. Han har haft sygdommen i mange år og klarer normalt selv at tage sin insulin og måle blodsukker. Du har hørt assistenterne tale om, at Ib er rigtig god til selv at styre sin sygdom og tage insulin - faktisk blander de sig ikke i hans diabetes. Du kommer en gang om ugen og hjælper Ib i bad og gør rent os ham. Du kommer mandag morgen og finder Ib på sofaen sløv og træt. Han har taget sin insulin frem og det ser ud som om han har været ved at tage den. Du spøger til ham og han fortæller, at han er træt og utilpas og kan ikke rigtig få gjort sin insulinpen klar, da han er svimmel. Han fortæller, at han har målt sit blodsukker og det er meget højt og at han har brug for sin insulin. Han beder dig, om at hjælpe ham med at gøre pennen klar og give ham insulinen, og siger at han nok skal vejlede dig. Du bliver lidt usikker, for du ved jo, at du ikke må give insulin. Da du siger til Ib, at du lige vil ringe og tale med assistenten, siger Ib ”for fanden da, vil du bare have at jeg skal ligge her og dø inden der kommer nogen?”

Hvad vil du gøre i denne situation?

Uanset hvad skal du ringe til SSA eller sygeplejerske. Vi må ikke give insulin!

Er det en akut situation at have meget højt blodsukker?

Nej det er ikke akut.

Lavt blodsukker kan være akut, da der er risiko for insulinchok.

Må du som hjælper godt give medicin hvis det er en akut situation?

Man må ikke give injektioner af nogen slags som SSH’er. Det er en SSA- eller sygeplejer opgave.

Heller ikke i akutte/alvorlige tilfælde.

Det er farligere at have lavt blodsukker end højt blodsukker, hvis man ved at problemet er lavt blodsukker, kan man med samråd med en SSA eller sygeplejerske evt. give sukkerholdigt væske sammen med brød/kiks (hurtigt og langsomme kulhydrater). Så blodsukkeret ikke hurtigt daler igen efter.